AIŠKINAMASIS RAŠTAS

Dėl Molėtų rajono Alantos senelių globos namų socialinės globos kainos suderinimo

**1. Parengto tarybos sprendimo projekto tikslai ir uždaviniai**

Molėtų rajono Alantos senelių globos namai (toliau – Senelių globos namai) yra Molėtų rajono savivaldybės stacionari socialines paslaugas teikianti biudžetinė įstaiga. Senelių globos namuose teikiamos trumpalaikės ir ilgalaikės socialinės globos paslaugos senyvo amžiaus asmenims, suaugusiems asmenims su negalia ir asmenims su sunkia negalia.

Įstaiga finansuojama iš valstybės ir savivaldybės biudžetų lėšų.

2019 m. sausio 11 d. Senelių globos namai raštu Nr. S1-3 „Dėl socialinės globos kainos nustatymo“ kreipėsi į Molėtų rajono savivaldybės administraciją.

Senelių globos namų socialinės globos kaina apskaičiuota vadovaujantis Socialinių paslaugų finansavimo ir lėšų apskaičiavimo metodika, patvirtinta Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“. Socialinės globos kaina šioje įstaigoje nesikeitė nuo 2011 m. Per tą laikotarpį kito darbuotojų darbo užmokestis, augo išlaidų kaštai, todėl yra būtina perskaičiuoti socialinės globos kainą.

Socialinės globos paslaugos kainą sudaro dvi dalys: bendroji socialinės globos lėšų dalis (BLD) ir kintamoji socialinės globos lėšų dalis (KLD), tenkanti vienam paslaugų gavėjui per mėnesį.

Bendrąją socialinės globos lėšų dalį sudaro šios išlaidos:

|  |  |  |
| --- | --- | --- |
| Išlaidų pavadinimas | Išlaidos, tenkančios vienam senyvo amžiaus asmeniui ir suaugusiam asmeniui su negalia per mėnesį eurais | Išlaidos, tenkančios vienam asmeniui su sunkia negalia per mėnesį eurais |
| Socialinių paslaugų įstaigos administracinio, ūkinio ir aptarnaujančio personalo darbo užmokestis, valstybinio draudimo įmokos, kvalifikacijos kėlimo ir komandiruočių išlaidos | 169 | 169 |
| Išlaidos kitoms prekėms(kanceliarinės prekės, spaudiniai ir kitos prekės, susijusios su įstaigos administravimu) | 2 | 2 |
| Transporto išlaidų dalis, tiesiogiai nesusijusi su socialinės globos teikimu (administravimo, ūkinio ir aptarnaujančio personalo transportas) | 6 | 6 |
| Kitos išlaidos (šildymas, elektra, vandentiekis, kanalizacija, ryšių paslaugos, aptarnavimo išlaidos ir kita). | 65 | 65 |
| Iš viso: | 242 | 242 |

Planiniam paslaugų gavėjui vienam mėnesiui tenka 242,00 Eur.

Kintamąją socialinės globos lėšų dalį sudaro šios išlaidos:

|  |  |  |
| --- | --- | --- |
| Išlaidų pavadinimas | Išlaidos, tenkančios vienam senyvo amžiaus asmeniui ir suaugusiam asmeniui su negalia per mėnesį eurais | Išlaidos, tenkančios vienam asmeniui su sunkia negalia per mėnesį eurais |
| Profesinių grupių, susijusių su paslaugų teikimu (socialinių darbuotojų, socialinių pedagogų, socialinių darbuotojų padėjėjų, pedagogų, psichologų, sveikatos priežiūros specialistų), darbo užmokestis, valstybinio socialinio draudimo įmokos, kvalifikacijos kėlimas ir komandiruočių išlaidos | 316 | 316 |
| Maitinimo išlaidos | 80 | 80 |
| Medikamentai | 9 | 9 |
| Išlaidos patalynei ir aprangai | 6 | 6 |
| Transporto išlaidų dalis, susijusi su socialinės globos teikimu | 12 | 12 |
| Išlaidos kitoms prekės, kurios susijusios su paslaugos gavėjo poreikiais (slaugymo, ugdymo, mokymo priemonės, higienos ir valymo priemonės, techninės pagalbos priemonės ir kitos su ugdytinių gyvenimu namuose susijusios paslaugos) | 105 | 128 |
| Iš viso: | 528 | 551 |

.

Vienam senyvo amžiaus asmeniui ir suaugusiam asmeniui su negalia per mėnesį tenka bendroji globos lėšų dalis (242,00 Eur) ir kintamoji globos lėšų dalis (528,00 Eur).

Vieno senyvo amžiaus asmens ir suaugusio asmens su negalia išlaikymas per mėnesį kainuoja 770,00 Eur.

Vienam asmeniui su sunkia negalia per mėnesį tenka bendroji globos lėšų dalis (242,00 Eur) ir kintamoji globos lėšų dalis (551,00 Eur).

Vieno asmens su sunkia negalia išlaikymas per mėnesį kainuoja 793,00 Eur.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 16 straipsnio 2 dalies 37 punktas.

Socialinių paslaugų finansavimo ir lėšų apskaičiavimo metodika, patvirtinta Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – suderinus socialinės globos kainą Senelių globos namai galėtų teikti socialinės globos paslaugas.

Neigiamos pasekmės nenumatomos.

**4. Priemonės sprendimui įgyvendinti**

-

**5. Lėšų poreikis ir jų šaltiniai**

Sprendimui įgyvendinti lėšos nereikalingos.

**6.Vykdytojai, įvykdymo terminai**

Molėtų rajono Alantos senelių globos namai. Vykdymo terminas – neterminuotai.